ཕྱོགས་སྒྲའི་རྣམ་གཞག་ཀུན་མཁྱེན་དགོངས་རྒྱན།

རྒན་གྱའི་དཀོན་མཆོག ( སྒོ་མང་དགོན)
བླ་མ་དང་མགོན་པོ་འཇམ་པའི་དབྱངས་ལ་ཕྱག་འཚལ་ལོ། འདི་གང་ལས་འཕྲོས་ཚུལ་ཡོད་དེ།
ཚད་མ་མདོའི་གཞན་དོན་རྗེས་དཔག་གི་ལེའུ་ལས། གང་ཞིག་བསྒྲུབ་བྱའི་ཆོས་ཀྱི་རྟགས། ། ཞེས་དང་།
ཕྱོགས་ཀྱི་ཆོས་ལའང་རྣམ་པ་གསུམ། ། ཞེས་དང་། མདོའི་རང་འགྲེལ་ལས། གང་གི་ཕྱིར་འདིར་ཕྱོགས་
ཆོས་རྣམ་པ་དགུར་བསྟན་པ་དེའི་ཕྱིར། ཞེས་སོགས་ལས་འཕྲོས་པ་ཡིན་ནོ། །དེ་ལ་ཕྱོགས་ཆོས་ཞེས་པའི་
དོན་ལ་རྩོད་པ་དང་། ཚིག་ལ་རྩོད་པ་གཉིས། དང་བོ་ལ། དངོས་ཀྱི་རྩོད་པ། དགོས་མེད་ཀྱི་རྩོད་པ།
ཉེ་བའི་རིགས་པའི་རྩོད་པ། ཟློས་པས་རིགས་པའི་རྩོད་པ་སྟེ་བཞི། ཡང་ན་ཉེ་ཟློས་ཀྱི་རྩོད་པ་འདི་དང་
82

རིགས་ལམ།
ཚད་མ།

བོ་གཉིས་ལས་ལོགས་སུ་མ་བྱས་ཀྱང་ཆོག་པ་ཡིག་ཆ་ལྟར་རོ། །དངོས་ཀྱི་རྩོད་པ་ཞེས་པ་ཕྱོགས་ཆོས་ཞེས་
པའི་ཕྱོགས་ནི་ཕྱོགས་དངོས་ཡིན་མིན་རྩོད་པས་ཡིན་ནོ། ། རྩོད་པ་དང་ལན་བཏབ་ཚུལ་ཡིག་ཆར་གསལ།
དཔྱད་ཚུལ་ནི། ཕྱོགས་ཆོས་ཞེས་པའི་ཕྱོགས་དེ་ཕྱོགས་དངོས་ལ་བྱེད་པར་ཐལ། དེའི་སྒྲ་ཕྱོགས་ལ་
དངོས་སུ་འཇུག་པའི་ཕྱིར། མ་གྲུབ་ན། དེའི་སྒྲ་དངོས་སུ་འཇུག་པའི་གཞི་མེད་པར་ཐལ། འདོད་པའི་
ཕྱིར། ཤེས་འདོད་ཆོས་ཅན་འཇོག་ཟེར་ན། དེ་ཆོས་ཅན། ཕྱོགས་ཆོས་ཞེས་པའི་ཕྱོགས་སྒྲ་ཁྱོད་ལ་
དངོས་སུ་མི་འཇུག་པར་ཐལ། དེའི་སྒྲ་བཏགས་ནས་འཇུག་པ་ཡིན་པའི་ཕྱིར། དེར་ཐལ། རྣམ་འགྲེལ་
མཐའ་དཔྱོད་ལས། རྟགས་ཚུལ་དང་བོ་འཆད་པའི་ཕྱོགས་སྒྲ་དང་བསྒྲུབ་བྱའི་སྒྲ་ནི་ཚོགས་དོན་ལ་བྱས་
ན་སྐྱོན་དེ་ལྟར་ཡོད་ཀྱང་། འདིར་ཤེས་འདོད་ཆོས་ཅན་ལ་བཏགས་ནས་བྱེད་པ་ཙམ་ཡིན་པའི་ཕྱིར་
དང་། ཞེས་གསུངས་པའི་ཕྱིར། མ་ཁྱབ་ན། ཕྱོགས་ཆོས་ཞེས་པའི་ཕྱོགས་དེ་ཕྱོགས་དངོས་ཡིན་མིན་
བརྩོད་པ་མ་ཡིན་པ་ཐལ་ལོ། གོང་དུ་འདོད་ན། ཡང་། མཐའ་དཔྱོད་ལས། དེ་སྒྲུབ་ཀྱི་རྟགས་ཚུལ་
དང་བོ་འཆད་པའི་དངོས་བསྟན་གྱི་ཕྱོགས་ཡིན་ན། དེ་སྒྲུབ་ཀྱི་ཕྱོགས་ཡིན་དགོས་པར་ཐལ། སྒྲ་དེ་དེ་མ་
ཡིན་པའི་ཕྱིར། རྟགས་ཁས། ཞེས་གསུངས་པའི་ཕྱིར་ཟེར་བ་དཔྱོད་པའི་སྒོ་ཙམ་མོ། །
དགོས་མེད་ཀྱི་རྩོད་པ་འགོད་མཁན་ཐོག་མ་དེ་སུརྱ་ཐེང་བོ་བཞག་ན་མི་འགྲིག་པའི་རྒྱུ་མཚན་དུས་
མི་མཉམ་པས་ཡིན་ཏེ། དེ་ལོ་ཙཱ་བ་བློ་ལྡན་ཤེས་རབ་དང་དུས་མཉམ་པས་དེ་ལྟར་ན། བདག་ཉིད་ཆེན་པོ་
ལོ་ཙཱ་བ་ ༡༠༥༩—༡༡༠༩ དང་དཔལ་ཆོས་ཀྱི་གྲགས་པ་ ༦༠༠–༦༦༠ གཉིས་དུས་ཇི་ལྟར་མཉམ།
འདིས་ཕྱོགས་ཀྱི་གླང་བོའི་དུས་ཡང་ཤེས་སོ། ། ཡིག་ཆ་ལས། སུརྱཔནྜི་ཏ་ན༌རེ༌ཞེས༌པ༌པནྜི༌སུརྱ༌ཐེང༌བོ༌
དང་གཅིག་མ་ཡིན་ཏེ། དེས་རྟགས་ཚུལ་དང་བོར་ཤེས་འདོད་ཆོས་ཅན་གྱི་ཆོས་ཞེས་བརྗོད་དགོས་པར་
འདོད་པ་གང་ཞིག
པ༼ནྜི་ཏ་སུརྱ་ཐེང་བོས་ཆོས་ཅན་གྱི་ཆོས་ཞེས་བརྗོད་དགོས་པར་འདོད་པའི་ཕྱིར།
རྟགས་གྲུབ་སྟེ། ཐར་ལམ་གསལ་བྱེད་ལས། དེས་ན་ཆོས་ཅན་རང་མིང་གིས་བརྗོད་པར་རིགས་སོ་
ཞེ་ན། ཞེས་གསུངས་པའི་ཕྱིར། ཁྱབ་སྟེ། མཐའ་དཔྱོད་ལས། དེ་ལོ་ཙཱ་བ་བློ་ལྡན་ཤེས་རབ་དང་རྣམ་
བཤད༌ལྟར༌བརྩད༌པར༌བཤད༌པའི་ཕྱིར། ཞེས་གསུངས་པའི་ཕྱིར་དང་། རྣམ་བཤད་ལས། དེ་མི་ཁེགས་
ན་ཚུལ་གསུམ་ལ་ཡང་དག་གིས་ཁྱབ་པ་སྒྲུབ་པའི་ནུས་པ་མེད་པར་འགྱུར་རོ་ཞེས་པའི་ཐལ་བ་འཕེན་
ཚུལ་གྱིས་ཀྱང་ཤེས་པའི་ཕྱིར། རྣམ་བཤད་དང་མཐའ་དཔྱོད་སོགས་སུ་དབང་ཕྱུག་སྡེ་སོགས་ཀྱིས་ཕྱོགས་
ཆོས་ཀྱི་ཐ་སྙད་ཁས་ལེན་པ་ལྟ་བུར་གསུངས་པས་དགོས་མེད་ཀྱི་རྩོད་པ་འགོད་མཁན་གྱི་དབང་ཕྱུག་སྡེ་
དང་གཅིག་ཡིན་མིན་ལ་དཔྱད་གཞི་ཚེ་ཡང་། མཐའ་དཔྱོད་ལས། དབང་ཕྱུག་སྡེ་ཡང་རྣམ་འགྲེལ་ངེས་
ཀྱི་ཕྱོགས་སྔའི་མཚན་གཞིར་རུང་ཡང་དེ་ཁོ་ན་མ་ཡིན་ཏེ། མདོའི་རང་འགྲེལ་གྱིས་ཀྱང་བཀག་པའི་ཕྱིར་
རོ༑ ༑ ཞེས་པས་སྔ་ཕྱིའི་ཕྱོགས་སྔ་གཅིག་པར་གསུངས་པས་དེ་བཞིན་ཁས་ལེན་ནོ། །
མཐའ་དཔྱོད་ལས། སྒྲ་རིགས་ལས་དགོས་པ་མེད་པར་གཙོ་བོ་ཡི། སྒྲ་དོན་ལས་འདས་འདོད་མ་
83

རིགས་ལམ།
ཚད་མ།

ཡིན། ཞེས་བཤད་པ་ལྟར་རིགས་པ་གང་ཞིག་ཅེས་པ་འདི་དང་མཐུན་པར་། ཀུན་བཏུས་གཞན་དོན་
ལེའུ་ལས། དགོས་པ་མེད་པར་དངོས་ཀྱི་ནི། ། སྒྲ་དོན་འདས་པར་འདོད་མ་ཡིན། ། ཞེས་དངོས་སུ་
འབྱུང་ངོ་། ། མཐའ་དཔྱོད་ལས། ཆོས་ཅན་ཞེས་བཏགས་ན་རྩོད་གཞི་ཆོས་ཅན་དང་མཐུན་དཔེ་ཆོས་
འབས་པའི་ལག་ཤེས་
ཅན་བུམ་པའི་ཆོས་མིག་ཤེས་ཀྱི་བཟུང་བྱ་ལ་ཡང་དེ་སྒྲུབ་ཀྱི་རྟགས་སམ་ཕྱོགས་ཆོས་ཚང་བའི་སྐྱོན་ཡོད་
པའི་ཕྱིར། ཞེས་དང་། མིག་ཤེས་ཀྱི་གཟུང་བྱ་དེ་སྒྲ་མི་རྟག་སྒྲུབ་ཀྱི་ཆོས་ཅན་གྱི་ཆོས་གང་ཞིག ཅེས་
དང་། དང་བོ་གྲུབ་སྟེ། དེ་དེ་སྒྲུབ་ཀྱི་མཐུན་དཔེ་ཆོས་ཅན་གྱི་ཆོས་ཡིན་པའི་ཕྱིར། ཞེས་པའི་གཞུང་གི་
དགོངས་པ་རྨ་མེད་པ་འདིས་སྐབས་ཀྱི་ཆོས་ཅན་ཟེར་བའང་ཁེགས་སོ། མཐུན་དཔེ་ཆོས་ཅན་དེ་སྒྲུབ་ཀྱི་
ཆོས་ཅན་ཡིན་པར་ཁས་བླངས་ན་མིག་ཤེས་ཀྱི་བཟུང་བྱ་སྒྲ་མི་རྟག་སྒྲུབ་ཀྱི་ཆོས་ཅན་ལ་གཏན་མེད་པ་མ་
ཡིན་པར་ཐལ་བ་སོགས་ཀྱི་གནོད་བྱེད་མཐའ་ཡས་པ་ཞིག་བརྗོད་པ་དེར། རང་རེའི་མཐའ་དཔྱོད་ལས།
ཕྱོགས་ཆོས་ཀྱི་མཚན་ཉིད་སྟོན་པ་ན་རྗེས་སུ་དཔག་བྱ་ལ་ཡོད་པ་ཁོ་ནར་ངེས་པ་ཞེས་པས། དེ་ལ་ཡོད་པ་
དང་། དེ་ལ་ཡོད་པ་ཁོ་ན་དང་། དེ་ལ་ཡོད་པར་ངེས་པ་དང་། དེ་ལ་ཡོད་པ་ཁོ་ནར་ངེས་པ་བཞིས།
རྩོད་གཞི་ལ་གཏན་མེད་དང་། དེ་ལ་ཡོད་ཀྱང་ཁྱབ་བྱེད་དུ་མེད་པའི་དོན་སྐྱོན་གཉིས་དང་།
དེ་གཉིས་
སུ་དོགས་པའི་ཐེ་ཚོམ་གྱི་འཕྲང་དགུ་བཅད་ནས་ཡོད་དོ། ། ད་དུང་། རྣམ་ངེས་ཊཱིཀ་ཆེན་ལས། རྗེས་
སུ་དཔག་བྱ་ལ་གཏན་མེད་པ་དང་། ཞེས་གསུངས་པའི་ཕྱིར། ཁྱབ་སྟེ། རིགས་ཐིགས་བདག་དོན་ལེའུ་
ལས། རྗེས་སུ་དཔག་པར་བྱ་བ་ནི་འདིར་ཤེས་པར་འདོད་པའི་བྱེ་བྲག་དང་ལྡན་པའི་ཆོས་ཅན་ནོ། །
ཞེས་གསུངས་པའི་ཕྱིར། གསུམ་པ་གྲུབ་སྟེ། དགོས་མེད་ཀྱི་རྩོད་པ་འགོད་མཁན་ངོས་བཟུང་བའི་
སྐབས་སུ། མཐའ་དཔྱོད་ལས། དང་བོ་རྩོད་མཁན་ནི། ཞེས་དང་། དབང་ཕྱུག་སྡེ་ཡང་རྣམ་འགྲེལ་
ངེས་ཀྱི་ཕྱོགས་སྔའི་མཚན་གཞིར་རུང་ཡང་དེ་ཁོ་ན་མ་ཡིན་ཏེ། ཞེས་དང་། ཕྱོགས་སྔའི་གཙོ་བོ་སློབ་
དཔོན་དབང་ཕྱུག་སྡེ་ཡིན་ཏེ། གསུངས་པའི་ཚིག་གི་ནུས་པ་ཡོད་པའི་ཕྱིར། ཡང་། རྗེས་ཁྱབ་གྲུབ་ན་
ལྡོག་ཁྱབ་གྲུབ་པས་ཁྱབ་པས་སློབ་དཔོན་ཕྱོགས་གླང་གིས་ཚུལ་གཉིས་རྟགས་ཡང་དག་གི་མཚན་ཉིད་དུ་
ཅིའི་ཕྱིར་མ་གསུངས་ཞེ་ན། དབང་ཕྱུག་སྡེ་སོགས་ཀྱིས་མི་མཐུན་ཕྱོགས་གསུམ་སོ་སོར་ངེས་པའི་ཆེད་
ཡིན་ཟེར་ཏེ། རིགས་ཐིགས་དར་ཊཱིཀ་ལས། སློབ་དཔོན་དབང་ཕྱུག་སྡེ་ན་རེ། དེ་ལྟར་གྲུབ་ཟིན་ཀྱང་
ལྡོག་ཡུལ་མི་མཐུན་ཕྱོགས་ངེས་བཟུང་ནས་སྔ་མ་དེ་ཉིད་ངེས་པར་བྱ་བའི་དོན་དུ་ཡིན་ནོ་ཞེས་ཟེར་རོ། །
ཞེས་དང་། མཐའ་དཔྱོད་ལས། འཕགས་ཡུལ་དུ་ཡང་ལུགས་གསུམ་བྱུང་སྟེ། དང་བོ་ནི། སྔོན་གྱི་
དབང་ཕྱུག་སྡེ་སོགས་རྟོག་གེ་རྒན་པོ་རྣམས་ན་རེ། དེའི་དགོངས་པ་ཡོད་དེ། མི་མཐུན་ཕྱོགས་རྣམ་པ་
གསུམ་སོ་སོར་ངེས་པའི་ཆེད་ཡིན་པའི་ཕྱིར། ཞེས་གསུངས་པ་ལྟར་ན་དབང་ཕྱུག་སྡེས་ཚུལ་དྲུག་ཕྱོགས་
གླང་གི་དགོངས་པར་བཞག་པ་མ་ཡིན་ཏེ། དུལ་བ་ལྷས་མཛད་པའི་གཏན་ཚིགས་ཐིགས་པའི་རྒྱ་ཆེར་
འགྲེལ་ལས། ཕྱོགས་ཀྱི་ཆོས་དཔྱད་པ་འདིར་དབང་ཕྱུག་སྡེ་ཞེས་བྱ་བ་ཕྱོགས་སྔ་མ་སྨྲ་བ་དེས་སློབ་
84

རིགས་ལམ།
ཚད་མ།

དཔོན་ཕྱོགས་ཀྱི་གླང་བོ་ལ་ཀླན་ཀ་བཙལ་བ་ལ་བསྟན་བཅོས་མཛད་པ་གཟུ་བོར་གྱུར་པ་འདིས་ལན་
བཏབ་པོ་ཞེས་གྲག་གོ ། ཞེས་གསུངས་པས་སློབ་དཔོན་གྱི་ལུང་ཚད་མར་མི་བྱེད་ན་ལུང་འགལ་སོགས་
ལ་མི་འགྲིགས་ཀྱང་རྣམ་འགྲེལ་རྩོམ་དུས་རང་ཉིད་ཀྱི་ནོར་བ་མཁྱེན་པ་དང་ཕྱོགས་གླང་ཚད་མར་བྱེད་
དགོས་པ་གཟོད་མཁྱེན་ནས་ཆོས་ཀྱི་གྲགས་པར་བཀས་སྐུལ་བཤད་ཟིན་པའི་ཕྱིར་རོ། །
ཁོ་ན་རེ། རྟགས་ཚུལ་དང་བོར་ཆོས་ཅན་གྱི་ཆོས་ཞེས་བརྗོད་ན་སྐྱོན་ཇི་ལྟར་གསུངས་པ་ལྟར།
ཕྱོགས་སྒྲས་བཏགས་པ་ལ་ཡང་ཡོད་པའི་ཕྱིར། ཕྱོགས་སྒྲའི་འཇུག་གཞི་གསུམ་ཡོད་པས་ཕྱོགས་ཆོས་
ཞེས་བརྗོད་ན་དེ་གསུམ་གྱི་གང་གི་ཆོས་ཡིན་ནམ་སྙམ་དུ་དོགས་པར་འགྱུར་བའི་ཕྱིར། རྟགས་མ་གྲུབ་
སྟེ།༑ རྟགས་ཚུལ་དང་བོའི་ཕྱོགས་སྒྲ་རྩོད་གཞི་ཁོ་ན་ལ་འཇུག་པར་ཐམས་ཅད་ལ་གྲགས་པ་གང་ཞིག
ཚུལ་དང་བོའི་ཆོས་ཅན་གྱི་སྒྲ་རྩོད་གཞི་ཁོ་ན་ལ་བྱེད་པར་མ་གྲགས་པའི་ཕྱིར། རིགས་གཏེར་ལས།
ཕྱོགས་དང་ཆོས་ཅན་མཚུངས་ཤེན། ། གྲགས་པའི་སྒོ་ནས་ཁྱད་པར་ཡོད། །ཆོས་དང་འབྲེལ་བའི་ཕྱོགས་
ཀྱི་སྒྲ། ། རྩོད་གཞི་ཉིད་ཡིན་ལག་ལྡན་བཞིན། ། ཆོས་དང་འབྲེལ་ཡང་ཆོས་ཅན་སྒྲས། །ངེས་པར་མི་ནུས་
མགོ་ལྡན་བཞིན། ། ཞེས་དང་། མཐའ་དཔྱོད་ལས། དེ་སྒྲུབ་ཀྱི་རྟགས་ཚུལ་དང་པོའི་ཚིག་ཟིན་གྱི་ཕྱོགས་
སྒྲ་རྩོད་གཞི་ཁོ་ན་ལ་འཇུག་པར་རྟོག་གེའི་མཁས་པ་ཐམས་ཅད་ལ་གྲགས་པའི་ཕྱིར། ཞེས་གསུངས་པའི་
ཕྱིར། མཐའ་དཔྱོད་ལས། རྗེ་ཡབ་སྲས་བཞེད་པའི་ཕྱིར་ཏེ། རྣམ་བཤད་ལས། ཚུལ་དང་བོ་འཆད་
པའི་སྐབས་ཀྱི་ཕྱོགས་ཀྱི་སྒྲ་ཚོགས་དོན་ལ་འཇུག་ན་ཉེས་པ་དེར་འགྱུར་ཡང་ཞེས་དང་། ཞེས་པའི་རྣམ་
བཤད་དེ་ཉིད་རྣམ་ངེས་རྣམ་བཤད་ཡིན་གྱི། ཐར་ལམ་གསལ་བྱེད་མ་ཡིན་ནོ། ། ངེས་པ་ཞེས་པ་མདོ་
རྩའི་འགྱུར་ལ་མེད་པ་ཐུགས་མད་དེ། དེར། རྗེས་དཔག་བྱ་དང་དེ་མཐུན་ལ། ། ཡོད་དང་མེད་ཉིད་ལ་
མེད་པའོ། ། འདི་རུ་ཤེས་པའང་འཐོབ་པ་ཉིད། ། ཤེས་བྱེད་སྐབས་ཀྱི་དབང་བྱས་ཕྱིར། ། ཞེས་ཡོད་དོ།
ངེས་པ་ཞེས་པ་རྩ་བའི་ཚིག་ལ་དངོས་སུ་མ་བསྟན་ཡང་། ཞེས་པའི་ཚིག་གི་ནུས་པས་རང་འགྲེལ་དུ་
བསྟན་པར་འདོད་མཁན་ཡོད་ཀྱང་མི་འཐད་དོ། རང་རེའི་རྟགས་རིགས་མཐའ་དཔྱོད་ཀྱི་དབུར་རིགས་
སྒོའི་ལུང་དྲངས་སྐབས་ངེས་པ་ཞེས་པའི་ཚིག་བྱུང་བ་ལ་བརྟེན་ནས། མཁས་པའི་དབང་པོ་འགས་ཚད་
མ་མདོར་དོན་གྱིས་བརྗོད་པའམ་རིགས་སྒོ་དངོས་སུ་བརྗོད་པ་ལ་བྱའོ་གསུངས་ཀྱང་། རིགས་སྒོ་ལས།
གཏན་ཚིགས་ཀྱི་མཚན་ཉིད་ནི་ཚུལ་གསུམ་ཚང་བའོ། ། ཚུལ་གསུམ་གང་ཞེ་ན། ཕྱོགས་ཀྱི་ཆོས་ཀྱི་ལྟོས་
གཞི་ལ་ཡོད་པ་དང་། མཐུན་ཕྱོགས་ལ་ཡོད་པ་དང་། མི་མཐུན་ཕྱོགས་ལ་མེད་པའོ། ། ཞེས་དངོས་སུ་
འབྱུང་བས་ཡིག་ཆའི་དེ་དོན་ཐོབ་ཡིན་ནམ་དཔྱད། རྟགས་རིགས་ཡིག་ཆའི་རིགས་ཐིགས་ལུང་དྲངས་
སྐབས་རྗེས་ཁྱབ་དང་ལྡོག་ཁྱབ་གཉིས་ལ་རིམ་བཞིན་མི་ལྡན་རྣམ་གཅོད་དང་གཞན་ལྡན་རྣམ་གཅོད་ཀྱི་
ཉིད་སྒྲ་སྦྱར་བ་དེ་ཡང་ད་ལྟའི་རིགས་ཐིགས་ན་མེད་དོ། ། རྣམ་ངེས་ཚིག་ལྷུག་རྣམས་རང་འགྲེལ་དུ་
བཞེད་པ་ལེགས་བཤད་ཟླ་མེད་ཡིན་ཏེ། དེ་མིན་ན། རྣམ་འགྲེལ་ངེས་རྒྱས་བསྡུས་གོ་ལོག་པར་ཐལ་
85

རིགས་ལམ།
ཚད་མ།

བའི་མངོན་སུམ་གྱི་གནོད་པ་དེ་ཇི་ལྟར་ཟློག རྣམ་ངེས་ཀྱི་ཚིག་ཡིན་པའི་ཕྱོགས་ཆོས་མཐུན་ཕྱོགས་ཡོད་
མེད་དང་། ། ཞེས་པ་མདོ་ཚིག་ཏུ་འདོད་མཁན་པཎ་ཆེན་བསོད་ནམས་གྲགས་པ་ཡིན་ནོ། །
རྩོད་གཞི་དང་ཆོས་ལ་ཕྱོགས་སྒྲ་བཏགས་མིང་དུ་འཇུག་ན། དེ་དང་ཕྱོགས་ཀྱི་གཞི་མཐུན་མི་
སྲིད་དགོས་པས། རྣམ་བཤད་ལས། དེ་ལྟར་ན་བཏགས་མིང་དུ་འགྱུར་ལ་དེ་ཡིན་ན་ཤིང་དང་ཤིང་
གསལ་གྱི་གཞི་མཐུན་མི་སྲིད་པར་འགྱུར་རོ་ཞེས་པའོ། ། ཞེས་དང་། མདོའི་གཞན་སེལ་བརྟག་པའི་
ལེའུ་ལས། རང་བཞིན་མེད་ཕྱིར་དེ་ལྡན་མིན། ། ཉེ་བར་བཏགས་ཕྱིར་མི་སྲིད་ཕྱིར། ། འབངས་ལ་རྒྱལ་
པོ་བཏགས་པ་བཞིན། ། བློའི་ཚུལ་ལ་ཐ་དད་ཕྱིར་རོ། ། ཞེས་གསུངས་པའི་ཕྱིར། ཁོ་ན་རེ། ཆོས་ཅན་གྱི་
སྒྲ་མཐུན་དཔེ་ལ་ཉེ་བར་གསུངས་ཀྱང་ཆོས་ཅན་དངོས་མ་ཡིན་པར་གོ་ནུས་ཟེར་ན། འོ་ན། དེའི་སྒྲ་
ཁྱོད་ལ་ཉེ་ན་ཁྱོད་དེ་མ་ཡིན་པས་ཁྱབ་པར་ཐལ། འདོད་པའི་ཕྱིར། འདོད་ན། རྩོད་གཞི་ཆོས་ཅན་ཆོས་
ཅན། དེར་ཐལ། དེའི་ཕྱིར། རྟགས་གྲུབ་སྟེ། རང་འགྲེལ་ལས། མ་ཡིན་ཏེ། དཔེའི་ཆོས་ཅན་ཡང་ཉེ་
བ་ཡིན་པའི་ཕྱིར་རོ། །ཞེས་པའི་ཚིག་ཟུར་གྱི་ཡང་སྒྲས་རྩོད་གཞི་ལ་ཉེ་བར་མ་ཟད་བསྡུས་པ་མ་ཡིན་པར་
ཐལ་ལོ། ། ཕྱོགས་སྔས་རྟགས་ཚུལ་དང་བོར་ཕྱོགས་ཆོས་ཞེས་མི་བརྗོད་ཀྱང་ཚུལ་གཞན་དང་མི་འདྲ་བར་
རྟགས་ཤེས་འདོད་ཆོས་ཅན་ལ་ཡོད་པ་ཉིད་ལ་ཚུལ་དང་བོར་བཞེད་པ་རང་གཞན་གཉིས་ཀ་འདྲ་བས་
དེ་ལྟར་གསུངས་སོ། ། དེ་ཡང་ཡིན་ཏེ། གཏན་ཚིགས་ཐིགས་པ་ལས། དེ་ལྟར་བས་ན་ཕྱོགས་ཀྱི་ཆོས་
འདི་རྗེས་སུ་འགྲོ་བ་དང་། ལྡོག་པ་དང་ལྡན་པས། དེའི་ཆས་ཁྱབ་པ་མཚན་ཉིད་གསུམ་པའི་གཏན་
ཚིགས་རྣམ་པ་གསུམ་ཁོ་ན་ཤེས་པར་བྱེད་པ་ཡིན་ཏེ། རང་གི་བསྒྲུབ་པར་བྱ་བའི་ཆོས་ལ་འཁྲུལ་བ་མེད་
པའི་ཕྱིར་རོ། །གཞན་དག་ནི་གཏན་ཚིགས་མཚན་ཉིད་དྲུག་པའོ་ཞེས་ཟེར་ཏེ། གསུམ་པོ་དེ་དག་དང་།
གནོད་པར་མ་བྱས་པའི་ཡུལ་ཅན་ཉིད་དང་ གྲངས་གཅིག་པ་བརྗོད་པར་ འདོད་པ་ཅན་ཉིད་དང་།
འདི་མཐའ་དཔྱོད་དུ་ཆད་འདུག ཤེས་པ་ཉིད་ཅེས་བྱ་བ་ཡིན་ནོ། ། ཞེས་གསུངས་པའི་ཚིག་ཟུར་གྱི་
གསུམ་པོ་དེ་དག་དང་། ཞེས་རང་ལུགས་ཀྱི་ཚུལ་གསུམ་དང་གཅིག་པ་ལྟ་བུར་གསུངས་པ་གང་ཞིག
གཅིག་མ་ཡིན་པའི་ཕྱིར་ཏེ། དུལ་བ་ལྷས་མཛད་པའི་འདིའི་རྒྱ་ཆེར་འགྲེལ་ལས། མཚན་ཉིད་གསུམ་
པ་ལ་རངས་པར་མ་གྱུར་པ་ཁ་ཅིག་ནི་གཏན་ཚིགས་མཚན་ཉིད་དྲུག་པར་འཆད་དོ། ། ཞེས་གསུངས་
པའི་ཕྱིར། དེ་ལ་རང་ལུགས་དང་ཐ་སྙད་འདྲ་ཡང་དོན་མི་འདྲ་བ་དང་། དོན་འདྲ་ཡང་ཐ་སྙད་མི་འདྲ་
བ་གཉིས་